en sv da da en da da da da da da da da da da en
Kondition er evnen til at transportere ilten fra luften ud til hver enkelte celle. Det kræver, at hele kroppen samarbejder – primært lunger, blodkredsløb og muskler. Figuren giver en oversigt over, hvad der forbedres, når du træner.
Hvad ændrer sig, når du kommer i form og får en god kondi
Ønsker man at styrke kroppens samlede ydeevne, skal der arbejdes, så både lunger, kredsløb og muskler styrkes. Regelmæssig motion eller fysisk arbejde, mindst en time hver dag, har mange fordele.
Hjertets effektivitet øges, det vokser og bliver i stand til at pumpe mere blod ud pr. hjerteslag. Det betyder, at hjertet kan pumpe samme mængde blod ud i kroppen med færre slag.
Arbejdende muskler kræver ekstra ilt, når man træner, og det leverer lungerne ved at trække vejret hurtigere, og åndedragene er dybere, så lungerne udnyttes bedre. Vi bliver forpustet.
Muskelstyrken i lungemusklerne øges, så man kan trække vejret hurtigt i længere tid.
Blodforsyningen til musklerne bliver bedre, fordi der dannes flere små blodkar ude i musklerne, og det giver bedre ilttilførsel. Respiration med ilt er langt mere effektiv.
Sidst men ikke mindst har motion en positiv effekt på ens velbefindende. Under motion kan hjernen udskille kemiske stoffer, som giver velvære – det er derfor, man har det godt efter en løbetur.
Biologividen.dk er finansieret af BioCosmos
Har du feedback? Klik her for at sende os en besked